EN ORIGINALSERIE FRA NETFLIX
Drevet av en nådeløs og manisk ambisjon om å erobre Midt-Japan,
har Nobunaga ødelagt mange fiender som har undervurdert ham.
De brutale militærkampanjene hans
for å svekke de buddhistiske institusjonene
har vendt store deler av befolkningen mot ham.
Selv noen av generalene hans tviler på Nobunaga.
Nobunaga lar seg ikke hindre og går mot en gruppe fjellopprørere fra Iga
som nekter å godta hans føydale styre.
IGA-PROVINSEN (MIDT-JAPAN)
I 150 år hadde de såkalte "Iga-opprørerne"
styrt seg selv og holdt alle inntrengere unna området sitt.
Disse menneskene var en blanding av tømmerhoggere, bønder, fiskere
og andre hardføre individer som hadde valgt
å kare til seg en tilværelse på Igas berglendte kyst.
De skar livene sine ut av selve fjellet
og var laget av samme stoff som naturen de bodde i.
De var bedre kjent der enn noen
og kunne føre det vi nå kaller geriljakrig
mot alle som våget seg inn på deres område.
De var så flinke til denne typen uregelmessig krigføring,
som tross alt var det eneste de hadde til rådighet,
at det var dette som ga opphav til legenden om Iga-ninjaene.
Ordet "ninja", som er så kjent nå for tiden,
er egentlig en moderne lesning av et japansk uttrykk
som antyder hemmelighet.
Det uttales shinobi.
En god shinobi kan bli vant til det meste.
Spionasje…
…all slags samling av etterretning…
…og snikmordere.
De begynte å trene i ung alder.
Men i tillegg til den normale kampsporten,
lærte de også å lage sprengstoff
og til og med gift.
Mange kvinner trente også som shinobi.
De ble opplært som spioner,
snikmordere, informanter.
De kunne infiltrere målets husholdning.
De kunne skjule seg i det åpne.
De ble opplært til å passe inn i samfunnet,
men som shinobi-agenter.
Det var en kvinnelig shinobi ved navn Mochizuki Chiyome,
og hun ble opplært i fjellsiden.
Hun kontaktet menn og samlet inn informasjon.
Om nødvendig, ligger de med dem.
Noen ganger dreper de til og med personen etter å ha fått informasjonen.
Så de ble opplært til å være snikmordere også.
ODA-GENERAL SNIKMYRDET I 1571
Hva enn du kaller dem,
shinobi eller ninja eller opprørere,
hadde disse menneskene utviklet kunsten sin
i fjellområdet Iga i århundrer.
Tøffe tider og harde steiner avler harde menn og kvinner.
Disse snikmorderne, spionene og agentene måtte ikke undervurderes,
for de kunne gjøre mer enn en hel hær for noen få mynter.
Og for å gjøre det enda verre,
fortsatte Iga-krigerne å angripe Oda-territoriet.
De viste seg å være en torn i Oda Nobunagas side,
og en han var fast bestemt på å utrydde.
Drep hver eneste én av dem!
De små larvene!
Hvordan våger de.
Gi meg sake!
Ikke bare angrep de kommunikasjonslinjene hans,
men den lille provinsen lå ved siden av
området til Nobunagas sønn, Oda Nobukatsu.
Saken! Gi meg sake!
Oda Nobukatsu bestemte seg for å ødelegge dem på sin fars vegne.
Nobukatsu ble selvfølgelig på mange måter overskygget av sine eldre brødre.
Han kan ha sett dette som en mulighet
til å bevise sin verdi for faren, Nobunaga.
Oda Nobukatsus plan var ganske enkel.
Han skulle inn i Iga via tre separate fjelloverganger,
slå sammen styrkene sine og ødelegge disse bøndene.
Den mer konvensjonelle Nobukatsu
marsjerte inn i Iga
og trodde disse menneskene bare var enkle landsens folk.
Mennene i Iga visste nøyaktig hvor de ville være
og hvor det var best å angripe dem.
Som mestere i geriljakrig
var de fast bestemte på å gjøre Iga-fjellene til et våpen.
Da kampene begynte,
prøvde Nobukatsus styrker å samle seg i blokker for å skyte tilbake…
Angrip!
…men de visste ikke hvem de skjøt.
Iga strømmer hele tiden frem og tilbake som tidevann.
Det var en forvirrende situasjon.
Dette var ikke en kamp. Det var et nederlag.
Uten orden, uten mål.
Under angrepet ble en av Nobukatsus generaler drept.
Det var ydmykende for Oda Nobukatsu,
så han beordret umiddelbar retrett.
Og på vei tilbake til Ise,
ble de trakassert av lokalbefolkningen hver eneste centimeter av veien,
som fant pinner og steiner om de ikke hadde våpen
og brukte dem på de desperate soldatene.
Hæren med de overlevende trakk seg tilbake
uten å vite hvem eller hva som kjempet mot dem.
Hvordan kan du bli slått av en gjeng bønder?
Du er en skam for Oda-navnet.
Kampanjen hadde vært en enestående katastrofe.
Det holder.
Kom deg ut.
Hadde dette nederlaget gått ustraffet,
kunne det ha ført til
større opprør mot ham.
Og vi vet at Nobunaga var sint nok
til å vurdere å henrette Nobukatsu.
Jeg vil at du skal drepe alle.
Men i stedet var planen hans å fjerne Iga fra kartet.
I 1581 valgte Nobunaga fem av de mest erfarne generalene sine
til en enorm invasjon av Iga fra fem retninger.
Innbyggerne i Iga var så trassige som de kunne være.
Men mennene i Iga klarte ikke å gjøre
det de hadde gjort da Nobukatsu angrep.
De hadde ikke ressurser til å angripe fem separate hærer.
Nobunagas hær rykket frem
og brant hver landsby, hvert hus de kom over.
Og drepte alle som søkte tilflukt.
Dette var en David-og-Goliat-situasjon,
men denne gangen ville Goliat vinne.
Mann, kvinne og barn møtte sverdet eller fakkelen.
Det sies at i stedet for å la kjære
falle i fiendens hender,
drepte Iga-soldatene sine egne før de tok livet av seg.
Ikke bare for å beskytte familiens ære, men for å holde på hemmelighetene.
Dette var folkemord,
den bevisste og systematiske ødeleggelsen av alt liv i Iga.
Nobunaga hadde blitt ydmyket mer enn han kunne tåle
og hele provinsen ville betale for det med sine liv.
Etter å ha gjenopprettet freden i Iga…
…hadde Oda nådd høydepunktet i karrieren sin.
MOMOCHI SANDAYU KOMMANDANT, IGA-OPPRØRERNE
Han var like ved å forene hele Japan.
Ikke bare hadde han beseiret noen av de største navnene i Japans historie,
han hadde også hevdet makten sin
ved å bygge den største festningen som Japan hadde sett.
Dette var Azuchi-slottet.
Slottets syv etasjer var innredet på en helt ny måte.
Hver etasje i tårnet
hadde et forskjellig sett med hentydninger til guder eller dyr eller mektige menn.
Etter som du gikk opp i tårnet,
var skapningene av høyere og høyere nivå.
Men på toppen, som var Nobunagas eget private rom,
var det ingenting…
…bare et speil
der han kunne se sitt eget ansikt.
Akkurat som Alexander den store hadde gjort seg guddommelig i Egypts ørken
ble det trodd at siden Nobunaga hadde installert kun et speil,
som var det tradisjonelle tegnet på gudene i Japan,
tenkte han på seg selv som en gud.
Han hadde blitt en blodig dommer
som slo seg gjennom alle klasser
og regioner i Japan,
skapte sin egen makt…
…og etter alle de blodige slaktene hans,
ga en rekke individer i Kyoto ham
navnet De seks himlenes demonkonge.
Du når et punkt
der du enten må gå vekk fra makten
eller fortsette å drepe.
Nobunaga valgte sistnevnte.
Den såkalte Demonkongen fortsetter sin nådeløse utvidelsesplan
og sikter seg inn på et nytt mål:
Den mektige Mori-familien, som hersker over store områder i vest.
Han beordrer en general som har tjent ham lenge, Toyotomi Hideyoshi,
til å angripe hovedfestningen deres.
TAKAMATSU SLOTT
Det er et trekk som vil påvirke fremtiden til begge mennene.
Hideyoshi er en av Nobunagas beste generaler
og blir betrodd kampanjen mot
Mori-familien i Vest-Japan, en av de mektigste daimyo-familiene.
Hideyoshi beleiret et av Mori-slottene, Takamatsu-slottet.
Slottet var garnisonert av rundt 5000 soldater
som Hideyoshi omringet med sine 30 000 soldater.
Men han fikk rapporter om at Mori-klanen kom med en hær på over 40 000.
Dette satte Hideyoshi i en farlig posisjon.
Hvis denne bistandshæren til Mori ankom,
ville han bli fanget mellom
slottets forsvarere og murene deres og Moris bistandsstyrke.
Hideyoshi sendte en melding tilbake til Oda Nobunaga
som beskrev situasjonen
og ba Nobunaga komme med størsteparten av styrkene sine
for å møte den kommende Mori-bistanden.
Mitsuhide… send troppene dine for å hjelpe Hideyoshi.
Jeg kommer snart.
Da han innså at det hastet,
ga Nobunaga ordre til Mitsuhide om å dra vestover så fort som mulig.
Nobunaga gjorde seg klar til å følge med sin egen hær.
AKECHI MITSUHIDE
Akechi Mitsuhide hadde en uvanlig bakgrunn.
Han kom inn i Nobunagas tjeneste som en ronin.
En samurai hvis tidligere herre hadde blitt drept i kamp.
De fleste herrer valgte blant familier som hadde vært nære allierte i århundrer
for å finne sine øverstkommanderende. Nobunaga er villig til å ta en vandrer
som ikke har tilknytning til Oda-familien og gjør ham til en leder.
ELLEVE ÅR TIDLIGERE
Mitsuhide var dypt buddhistisk
og hadde blitt svært forstyrret av buddhist-massakren på Hiei-fjellet.
Vær så snill, stopp!
Og vi vet at
Nobunaga noen ganger fornærmet ham og ydmyket ham offentlig.
Vær så snill, stopp!
Blant Nobunagas mange krenkelser mot Mitsuhide,
sies det at under en militær kampanje,
var Nobunagas ondskap til og med ansvarlig
for døden til Mitsuhides mor.
Dette naget, all den dårlige behandlingen,
gjorde ham stadig mer sint. Han mistet til slutt kontrollen.
Tiden er inne.
Vi går til krig.
Ja, sir!
I stedet for å marsjere for å hjelpe Hideyoshi,
beordret Mitsuhide mennene sine til å marsjere mot Kyoto.
Og det var bare i siste liten
at han delte planen sin med generalene,
som var å drepe Nobunaga og ta over Japan for seg selv.
Nobunaga hvilte i et lite tempel i Kyoto kalt Honnō-ji den kvelden.
Nobunaga hadde en liten gruppe pasjer
og livvakter som sin egen private styrke.
Han er sårbar nå.
Dette er kanskje en unik sjanse,
og Mitsuhide så det sånn.
Mitsuhide marsjerte hæren sin inn i Kyotos hjerte
og satte i gang et voldsomt angrep på tempelet Honnō-ji.
Nobunaga ble overrasket.
Da han innså hva som skjedde…
…kjempet han modig til slutten.
Oda Nobunaga forsto snart at alt var tapt.
Men han kunne ikke rømme…
…og trakk seg tilbake til et av bakrommene i tempelet.
Det ser virkelig ut til at Nobunagas oppstigning er ustoppelig.
På 20 år har han gått
fra å herske over en del av en mindre provins
til å styre en tredjedel av landet,
og nå, i løpet av én dag, har verden blitt snudd på hodet.
Dette var en sjokkerende episode som ingen var forberedt på.
Helt klart ikke Nobunagas arvtaker, hans eldste sønn Nobutada,
som for tiden var i Azuchi-slottet, omtrent 30 km mot øst.
Det neste Mitsuhide gjorde
var å marsjere hæren sin til Azuchi og drepe Nobutada.
Ved å drepe Nobunaga og arvingen hans,
hadde Akechi Mitsuhide skapt et makttomrom i Japan,
og det var et tomrom han selv var fast bestemt på å fylle.
At Nobunaga ble drept av Akechi Mitsuhide er sjokkerende.
Den store krigsherren er borte
og den politiske strukturen alle trodde var på vei,
kan nå tas av hvem som helst.
Det er et kappløp om å ta makten først.
Det er tre utfordrere. Akechi Mitsuhide,
Tokugawa Ieyasu som er i øst,
og Toyotomi Hideyoshi.
Mens dette skjer, er Hideyoshi i Vest-Japan og kjemper mot Mori.
Han venter bekymret på nyheter om forsterkninger fra Oda.
Når sendebudet endelig kommer,
vil det han har å si til Hideyoshi endre Japans historie.
Nobunaga er død.
Hideyoshi skal gjøre det en lojal kriger bør gjøre
og ta hevn for å vise sin lojalitet til Nobunaga selv etter døden.
Mitsuhide forblir ubestridt i 11 dager.
Hideyoshi må søke hevn for sin falne herre,
i frykt for at andre krigsherrer vil hjelpe Mitsuhide.
Hideyoshi skynder seg mot Kyoto for å konfrontere Mitsuhide i kamp
for å avgjøre hvem som skal ta makten over Midt-Japan.
Mitsuhide var sjokkert over hvor raskt Hideyoshi kunne bevege seg.
Han trodde han hadde tid til å befeste sin posisjon i Midt-Japan
før han måtte konfrontere en mulig trussel.
Vi drar i denne retningen.
Han forstår at styrken hans er underlegen,
så han velger en posisjon ved et sted som heter Yamazaki.
Slaget fant sted ved Yamazaki
fordi veien til Akechi Mitsuhides slott var veldig trang
med fjell på den ene siden og en elv på den andre.
Det var et utmerket sted å forsvare.
Om du ikke kontrollerer terrenget og velger det
for å hindre at du blir omringet når du er i undertall,
er du i en uvinnelig posisjon.
Det klassiske eksempelet er slaget ved Thermopylene i vestlig historie.
De 300 spartanerne som holder passet mot perserne.
Det er Mitsuhides teori,
at han kan utnytte den defensive fordelen.
Men han har gjort en stor feil.
Han stasjonerer ikke tropper på fjellet, som kalles Tennōzan.
Hideyoshi ankommer først og tar det høytliggende området.
Hideyoshi sender sin høyre flanke mot Akechi-linjen.
Når de har angrepet, sender han venstre flanke.
Så han angriper Akechi-styrkene fra begge sider.
Når kampene bryter ut mellom de to sidene,
ser det først ut som om Mitsuhide kan lykkes.
Yamazaki var et spesielt voldsomt slag.
Lydene av skrikende menn, blod som strømmer fra sår.
Og spesielt den konsentrerte ilden fra hakebørsene,
som nå hadde blitt standard i samuraikrig.
Så slaget begynte å bli skjult av røykskyer
og inne i denne tette ilden så du lysglimt fra våpnene,
lyden av skrikende hester, lydene av skjærende sverd.
Akechi!
Angrepet er for mye.
Mitsuhide må flykte.
Dette klarte Mitsuhide å gjøre.
Han galopperte vekk med en håndfull lojale tilhengere
og prøvde å gjemme seg i en landsby.
Han ble sett av noen bønder.
Mitsuhide ble omringet…
…og stukket ihjel.
Akechi Mitsuhide ligger nå død
13 dager etter å ha snikmyrdet herren sin, Oda Nobunaga.
Senere generasjoner kjente ham,
litt hånlig, som "13-dagers Shogunen".
Ved å angripe forræderen Akechi Mitsuhide for å hevne herren sin,
går Hideyoshi inn i et politisk tomrom som ble skapt.
Han reagerte raskest av alle daimyo,
og han hadde beseiret Mitsuhide i kamp
bare to uker etter Nobunagas død,
og nå satte han Akechi Mitsuhides hode på en stake…
…som var en kunngjøring
om at Hideyoshi planla å bli landets mektigste daimyo.
Det fungerte som en advarsel.
YUICHI HORIKOSHI HISTORIKER
Om du gjør opprør, ender du også slik.
Samtidig betydde det også at det var Hideyoshi
som drepte opprøreren.
Det var pressemeldingen hans.
Hideyoshi ble født uten etternavn. Han var ikke adelig.
Noen har antydet at han ble født som en utstøtt.
Han steg i gradene fordi han var usedvanlig begavet, intelligent, slu.
Hideyoshi…
…fremgangen hans var utrolig.
Mange av bøndene blir involvert i krig i denne perioden,
som fotsoldater, men å komme seg videre
til det som tilsvarer offisersklassen?
Det er veldig sjeldent.
Grunnet det er Hideyoshi i en stilling som jeg tror
ville vært ufattelig, vanligvis, for en mann med hans sosiale status.
Han har enorm makt.
Selv om Hideyoshi har blitt den mektigste daimyoen i Japan
og har fått legitimitet ved å hevne døden til herren sin,
er han fortsatt i stor fare.
Det er mektige daimyoer i andre deler av Japan, i vest og øst,
og andre daimyoer som var Nobunagas vasaller
ville selv ha makten.
Så han er på ingen måte trygg,
men han er i den mest fordelaktige posisjonen.
Hideyoshis kone het lady Nene,
og hun var helt avgjørende i forsøket hans på å ta over for Nobunaga.
Hun var den viktigste personen i Hideyoshis liv.
Hun var en utrolig støtte for ham.
Hun hadde ansvaret for driften av Osaka-slottet.
Hun var ansvarlig for å opprettholde orden.
Hun var daimyo når han var borte.
De skrev brev til hverandre mens Hideyoshi var på militære kampanjer.
Nene har også gitt råd til Hideyoshi om hva han skal gjøre med gislene,
med allianser
og hva slags betingelser Hideyoshi må gi andre.
Nene og Hideyoshi begynte å se Japan som sitt eget land.
De begynte å se dette landet som et guddommelig rike de kunne herske over.
For Hideyoshi var dette skjebnens øyeblikk.
Nå hadde han sjansen til å selv ta Nobunagas territorier,
men først måtte han nøytralisere den gjenværende motstanden
fra resten av Oda-familien.
Etter Mitsuhides kupp fikk to av Nobunagas sønner leve.
Den eldre var Nobutaka, den yngre, Nobukatsu.
Oda Nobukatsus påstand var ganske enkelt at han var Nobunagas sanne arving,
og Hideyoshi hadde utført et ulovlig kupp.
Oda Nobutakas reaksjon
var å oppsøke allierte for å forhindre at Hideyoshi
tilranet seg stillingen hans.
Oda Nobutaka fant Oda Nobunagas tidligere generaler.
Den ene var en veldig viktig general kalt Shibata Katsuie.
Katsuie hadde kjempet ved siden av Nobunaga siden Okehazama-tiden
og hadde også overlevd
slagene ved Anegawa, Nagashino og den lange kampanjen mot Ikkō-ikki.
Og han var fortsatt lojal mot Nobunagas minne,
så han var en naturlig alliert for Oda Nobutaka.
Han var en formidabel fiende.
Shibata Katsuie tenker: "Dette er mitt øyeblikk.
Jeg kan fjerne Hideyoshi og bli den første blant likemenn i Oda-klanen."
Splittelsen skaper en konflikt mellom Hideyoshi og Shibata.
Den store ulempen til Shibata Katsuie
var at han ikke kunne angripe Hideyoshi umiddelbart,
og det var faktisk på grunn av været.
Det var vinter,
og fjellene mellom provinsen hans og Kyoto var dekket av snø.
Han måtte vente til våren for å kunne bevege seg,
og det ga Hideyoshi en enorm fordel.
I vintermånedene
forsterker Hideyoshi sine tre fort som vokter fjellovergangen
i et forsøk på å stoppe Katsuies fremmarsj.
Hideyoshi beleirer deretter Gifu-slottet i nærheten,
som tilhører Katsuies allierte.
GIFU-SLOTTET
Når våren kommer,
marsjerer Katsuie for å ta fjellfortene.
Hvis han lykkes,
vil Hideyoshis drøm om å herske Japan ende like raskt som den begynte.
KITANOSHO-SLOTTET (SHIBATA KATSUIES HOVEDKVARTER) 1583
Da våren kom,
sendte Shibata Katsuie en betydelig styrke
for å sikre de tre grensefestningene
som Hideyoshi hadde opprettet på fjelltoppene.
Det var den eneste måten hærens passasje kunne garanteres på.
Planen lyktes til å begynne med.
Katsuies menn tok over de to første fortene.
De overlevende forsvarerne flyktet til det tredje.
Det het Shizugatake, og det var den største av de tre.
Shibata Katsuie omgrupperte styrken for å ta denne siste premien
som ville garantere angrepet mot Hideyoshi.
Hvis Shizugatake falt,
ville Hideyoshis styre være over.
Innsatsen kunne ikke vært høyere for Hideyoshi.
Prosessen hadde begynt for den mest avgjørende kampen om makt
i hele historien til Japan.
Norsk tekst: Marte Fagervik